آوروپا بیرلیگی کومیسیونو، بریتانیانین آوروپا بیرلیگیندن آیریلماسینا (بریکسیت) یؤنلیک دانیشیق‌لارین چتین کئچدیگینی و هله بیر باشاری اولمادغینی بیلدیریب.
آوروپا بیرلیگی کومیسیونو سؤزجوسو مارگاریتیس شیناس، گونده‌لیک مطبوعات توپلانتی‌سیندا،بریکسیک موذاکره‌لری اوچون هیات‌لری‌نین دانیشیق‌لاری داوام ائتدیردیگینی بیلدیریب.
آوروپا بیرلیگی بریکسیت باش موذاکره‌جی-سی میشل بارنیرین اینگیلتره‌نین بریکسیت ناظیری استفان بارسلی و عدلیه ناظیری ژئوفری کوکس ایله گؤروشونون مثبت بیر هاوادا باش وئردیگینی قئید ائدن شیناس،
" گؤروشمه‌لر تدبیر مادده‌سینه دایر ایکی طرفه ده حقوقی تأمینات‌لار وئریلمه‌سینه یؤنلتدی." ایفاده‌سینی ایستیفاده ائتدی.
آوروپا بیرلیگی‌نین تدبیر مادده‌سینی ایستیفاده ائتمک مجبوریتینده قالماسی حالیندا بونون یالنیز محدود بیر مدت عرضینده تطبیق اولوناجاغینی تصدیق ائتدیگینی دیله گتیرن شیناس،
" موذاکره‌لر آغیر کئچیر و هله کی، حلّ یولونا چاتا بیلممیشیک." دئیه دانیشدی.
اینگیلیس پارلامنتی، باش ناظیر ترزا می‌ین آوروپا بیرلیگی ایله گلدیگی بریکسیت آنلاشماسینی 15 ژانویه‌ده کئچیریلن سس وئرمه‌ده ازیجی چوخلوقلا رد ائتمیشدی.
می‌ین یئنی جیدی یوخلا ائدیلمیش بریکسیت آنلاشماسینی 12 مارس‌دا پارلامنته تقدیم ائتمه‌سی گؤزلنیلیر.
آنلاشماسی‌نین رد ائدیلمه‌سی حالیندا 13 مارس‌دا " آنلاشما‌سیز آیری‌لیق" واریانتی میللت وکیل‌لرین تصدیقینه تقدیم اولونا‌جاق. بونون دا رد ائدیلمه‌سی حالیندا میللت وکیلی 14 مارس‌دا "بریکسیتین تاخیره سالینماسی" واریانتینی سسله‌یه‌جک.
